Vidgiriai (Pilkalnio apskritis)

Vidgiriai, Lėgiai (, nuo 1938 m. Legen, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į vakarus nuo Pilkalnio, 19 km į šiaurę nuo Gumbinės, prie Draugupės.

Istorija 

Minimi nuo 1564 m. Wittiger, Wittgerey, Wittgyrren, Wittgieren, Witgirren pavadinimais. Dar vadinti Lėgiais (Leegen). Po 1709–1711 m. maro į kaimą atkelta kolonistų: 1736 m. Vidgiriuose gyveno 4 zalcburgiečių, 2 vokiečių ir 2 lietuvių šeimos. 1785 m. buvo karališkasis valstiečių kaimas su 10 ugniakurų, 1823 m. – mišrusis kaimas su 100 gyventojų. 1854 m. Vidgiriuose buvo 13 gyvenamųjų pastatų ir 80 gyventojų. 1723–1818 m. priklausė Įsruties apskrities Kusų, Brakupėnų domenų valsčiams, 1818–1945 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai. 1905 m. kaime buvo 7 gyvenamieji namai ir 59 gyventojai, iš jų 2 lietuviai.

Po Antrojo pasaulinio karo ar vėliau sovietmečiu išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

Gyventojai

Šaltiniai 

Pilkalnio apskrities gyvenvietės